8.

Príloha III sa mení a dopĺňa takto: a) v bodoch 5c, 5c.1, 5c.2 a 5c.3 sa slová „Severné more, Skagerrak a východná časť Lamanšského prielivu“ nahrádzajú slovom „východná časť Lamanšského prielivu“; b) vkladá sa tento bod 5e: „5e. Uzavretia v reálnom čase v Severnom mori a Skagerraku 5e.1. Na účely tohto bodu: a) tieto ryby sa považujú za mladé jedince: — jedince tresky škvrnitej menšie ako 35 cm, — jedince tresky jednoškvrnej menšie ako 30 cm, — jedince tresky tmavej menšie ako 35 cm, — jedince tresky merlang menšie ako 27 cm; b) hraničná úroveň je 15 % hmotnosti mladých jedincov vo vzťahu k celkovej hmotnosti jedincov všetkých štyroch druhov uvedených v písmene a). Ak však množstvo tresky škvrnitej vo vzorke presiahne 75 % vo vzťahu k celkovému množstvu všetkých štyroch druhov, hraničná úroveň je 10 %. 5e.2. Členské štáty určia oblasti, v ktorých existuje riziko nadmerného výlovu mladých jedincov nad hraničnú úroveň. 5e.3. Členské štáty uskutočnia v oblastiach určených v súlade s bodom 5e.2 inšpekcie na účely zistenia, či percento mladých jedincov presahuje hraničnú úroveň, a to aj prostredníctvom plánov spoločného nasadenia. Členské štáty na tento účel: a) odoberú a zmerajú vzorky tresky škvrnitej, tresky jednoškvrnej, tresky tmavej a tresky merlang zo záťahu v súlade s ustanoveniami dodatku 7 k tejto prílohe; b) zdokumentujú každú vzorku vyplnením správy o odbere vzoriek, ako sa to uvádza v dodatku 8 k tejto prílohe, a zašlú ju pobrežnému štátu. Členské štáty môžu vyzvať ostatné krajiny, ktoré v dotknutej oblasti uskutočňujú inšpekcie, aby odobrali vzorky za ne. 5e.4. Dotknutý pobrežný členský štát bezodkladne uverejní na svojej webovej stránke polohu miesta, na ktorom sa odobrala vzorka uvedená v bode 5e.3 písm. a), čas odberu vzorky a množstvo mladých jedincov uvedené ako percento z hmotnosti celkového uloveného množstva tresky škvrnitej, tresky jednoškvrnej, tresky tmavej a tresky merlang. Uverejní sa percento pre jednotlivé druhy i pre všetky štyri druhy spolu. 5e.5. Ak percento mladých jedincov vo vzorke uvedenej v bode 5e.3 písm. a) prekročí hraničnú úroveň, dotknutý pobrežný členský štát zakáže rybolov v danej oblasti s iným rybárskym výstrojom, ako sú pelagické vlečné siete, vakové siete, unášané siete a lovné šnúry na džigovanie na lov sleďa, makrely a stavríd, koše a dredže na hrebeňovky a žiabrovky. Uzavretá oblasť sa stanoví na základe týchto kritérií: — oblasť je ohraničená spojením 4, 5 alebo 6 bodov, — stred rybolovnej operácie alebo operácií, pri ktorých sa vo vzorke prekročila hraničná úroveň, zodpovedá stredu uzavretej oblasti, — ak sa oblasť uzavrela na základe jednej vzorky a leží mimo vôd, ktoré sa rozprestierajú do 12 míľ od pobrežných línií, ktoré patria pod zvrchovanosť a súdnu právomoc dotknutého členského štátu, jej rozloha je 50 štvorcových míľ, a — v Skagerraku sú súčasne najviac 3 uzavreté oblasti. 5e.6. Zákaz uvedený v bode 5e.5: — nadobúda účinnosť 12 hodín po tom, ako dotknutý členský štát prijme toto rozhodnutie, a — uplatňuje sa 21 dní a po uplynutí tejto lehoty sa automaticky prestane uplatňovať o polnoci UTC. 5e.7. Odchylne od bodu 5e.5 v prípade, že percento mierne prekračuje hraničnú úroveň alebo záťah nemožno z dôvodu jeho celkovej veľkosti, zloženia úlovku alebo rozdelenia podľa veľkosti považovať za reprezentatívny, pobrežný členský štát sa môže pred prijatím rozhodnutia v súlade s bodom 5e.5 do 48 hodín od odobratia prvej vzorky snažiť získať ďalšie informácie vrátane kontroly ďalších záťahov. 5e.8. Ak oblasť, ktorá sa má uzavrieť, zahŕňa oblasti, ktoré patria pod zvrchovanosť a súdnu právomoc rôznych členských štátov alebo tretích krajín, členský štát, ktorý zistil, že došlo k prekročeniu hraničnej úrovne, bezodkladne informuje dotknuté susediace členské štáty a tretie krajiny o svojich zisteniach a zákaze, o ktorom rozhodol v súlade s bodom 5e.5. Susediace členské štáty bezodkladne uzavrú svoju časť oblasti. 5e.9. Pobrežný členský štát bezodkladne: a) sprístupní podrobnosti o zákaze stanovenom v súlade s bodom 5e.5 na svojej webovej stránke; b) v možnej miere informuje plavidlá v blízkosti tejto oblasti a c) e-mailom informuje Komisiu a strediská monitorovania rybolovu uvedené v článku 3 nariadenia (ES) č. 2244/2003 z 18. decembra 2003, ktorým sa ustanovujú podrobné ustanovenia týkajúce sa systémov monitorovania plavidiel umiestnených na družici (17), v ostatných členských štátoch a tretích krajinách, ktorých plavidlá lovia v danej oblasti, o zákaze stanovenom v súlade s bodom 5e.5. Členské štáty prijmú potrebné opatrenia s cieľom zabezpečiť, aby ich strediská monitorovania rybolovu informovali plavidlá plaviace sa pod ich vlajkou, ktorých sa zákaz týka. 5e.10. Dotknutý pobrežný členský štát poskytne Komisii na požiadanie podrobné správy o odbere vzoriek a odôvodnenie rozhodnutia prijatého v súlade s bodom 5e.5. Ak sa Komisia domnieva, že toto rozhodnutie nie je dostatočne odôvodnené, môže členský štát požiadať, aby svoje rozhodnutie zrušil alebo zmenil s okamžitým účinkom; c) na konci bodu 6.6 sa vkladá tento odsek: „Táto výnimka sa neuplatňuje v oblasti vymedzenej loxodrómami, ktoré postupne spájajú nižšie uvedené polohy, ktoré sa určujú podľa súradnicového systému WGS84: 59° 05′ s. š., 06° 45′ z. d. 59° 30′ s. š., 06° 00′ z. d. 59° 40′ s. š., 05° 00′ z. d. 60° 00′ s. š., 04° 00′ z. d. 59° 30′ s. š., 04° 00′ z. d. 59° 05′ s. š., 06° 45′ z. d.“; d) vkladá sa tento bod 9a: „9a. Osobitné opatrenia týkajúce sa lovu sebastesov v Irmingerovom mori a priľahlých vodách 9a.1 Opatrenia ustanovené v tomto bode 9a sa uplatňujú na lov sebastesov (Sebastes spp.) v medzinárodných vodách zóny ICES V a vo vodách Spoločenstva zón ICES XII a XIV, ktoré sú ohraničené týmito súradnicami (ďalej len ‚,chránené územie sebastesov‘): Bod č. Severná šírka Západná dĺžka 1 64° 45 28° 30 2 62° 50 25° 45 3 61° 55 26° 45 4 61° 00 26° 30 5 59° 00 30° 00 6 59° 00 34° 00 7 61° 30 34° 00 8 62° 50 36° 00 9 64° 45 28° 30 9a.2 Okrem údajov, ktoré sa požadujú podľa článku 5 ods. 1 nariadenia (ES) č. 2791/1999, kapitáni rybárskych plavidiel do svojich rybárskych lodných denníkov pre rybolov zaznamenajú každý vstup do chráneného územia sebastesov a výstup z neho, ako aj úhrn úlovkov ponechaných na palube. V zázname sa táto oblasť označí osobitným kódom ‚RCA‘. 9a.3 Každodenne po tom, ako sa v daný kalendárny deň dokončia rybolovné činnosti, kapitáni rybárskych plavidiel, ktoré lovia v chránenej oblasti sebastesov, odovzdajú správu o úlovkoch ustanovenú v článku 6 ods. 1 písm. a) nariadenia (ES) č. 2791/1999. Uvedú v nej úlovky na palube, ktoré sa vylovili od podania poslednej správy. 9a.4 Okrem informácií požadovaných podľa článku 6 ods. 1 písm. a) nariadenia (ES) č. 2791/1999 kapitáni rybárskych plavidiel oznámia úlovky, ktoré sa vylovili odvtedy, ako sa naposledy podali informácie o úlovkoch pred tým, ako plavidlo vošlo do chránenej oblasti sebastesov, alebo z nej vyšlo. 9a.5 Správy uvedené v bodoch 9a.3 a 9a.4 sa vypracujú v súlade s prílohou I k nariadeniu (ES) č. 1085/2000. V správach o úlovkoch vylovených v chránenej oblasti sebastesov sa ako príslušná oblasť uvedie kód ‚RCA‘. 9a.6 Bez toho, aby bol dotknutý článok 39a tohto nariadenia, sa na etikete alebo pečiatke, ktorou sa označia sebastesy ulovené v chránenej oblasti sebastesov, uvedenie osobitný kód ‚RCA‘. 9a.7 Kupujúci alebo držiteľ rýb zaistí, že každé množstvo sebastesov ulovených v chránenej oblasti sebastesov, ktoré sa prvýkrát vykladá v prístave Spoločenstva alebo sa prekladá, sa pri vykladaní alebo prekládke odváži. 9a.8 Používanie vlečných sietí s veľkosťou ôk menšou ako 100 mm sa zakazuje. 9a.9 Prepočítavací koeficient, ktorý sa má uplatniť na sebastesov ulovených v chránenej oblasti sebastesov, bez vnútorností, bez hlavy, vrátane japonskej úpravy, je 1,70.“ e) Bod 15.1 sa nahrádza takto: „15.1. Je zakázané používať vlečné siete na lov pri dne a loviť statickým rybárskym výstrojom vrátane žiabroviek na lov pri dne a lovných šnúr v oblastiach vymedzených loxodrómami, ktoré postupne spájajú tieto polohy, ktoré sa určujú podľa súradnicového systému WGS84: Časť Reykjaneského chrbta: — 55° 04,5327′ s. š., 36° 49,0135′ z. d. — 55° 05,4804′ s. š., 35° 58,9784′ z. d. — 54° 58,9914′ s. š., 34° 41,3634′ z. d. — 54° 41,1841′ s. š., 34° 00,0514′ z. d. — 54° 00,0′ s. š., 34° 00,0′ z. d. — 53° 54,6406′ s. š., 34° 49,9842′ z. d. — 53° 58,9668′ s. š., 36° 39,1260′ z. d. — 55° 04,5327′ s. š., 36° 49,0135′ z. d.; Severná stredoatlantická oblasť: — 59° 45′ s. š., 33° 30′ z. d. — 57° 30′ s. š., 27° 30′ z. d. — 56° 45′ s. š., 28° 30′ z. d. — 59° 15′ s. š., 34° 30′ z. d. — 59° 45′ s. š., 33° 30′ z. d.; Stredná stredoatlantická oblasť (zlomová zóna Charlie-Gibbs a subpolárna frontálna oblasť): — 53° 30′ s. š., 38° 00′ z. d. — 53° 30′ s. š., 36° 49′ z. d. — 55° 04,5327′ s. š., 36° 49′ z. d. — 54° 58,9914′ s. š., 34° 41,3634′ z. d. — 54° 41,1841′ s. š., 34° 00′ z. d. — 53° 30′ s. š., 34° 00′ z. d. — 53° 30′ s. š., 30° 00′ z. d. — 51° 30′ s. š., 28° 00′ z. d. — 49° 00′ s. š., 26° 30′ z. d. — 49° 00′ s. š., 30° 30′ z. d. — 51° 30′ s. š., 32° 00′ z. d. — 51° 30′ s. š., 38° 00′ z. d. — 53° 30′ s. š., 38° 00′ z. d.; Južná stredoatlantická oblasť: — 44° 30′ s. š., 30° 30′ z. d. — 44° 30′ s. š., 27° 00′ z. d. — 43° 15′ s. š., 27° 15′ z. d. — 43° 15′ s. š., 31° 00′ z. d. — 44° 30′ s. š., 30° 30′ z. d.; Altair Seamounts: — 45° 00′ s. š., 34° 35′ z. d. — 45° 00′ s. š., 33° 45′ z. d. — 44° 25′ s. š., 33° 45′ z. d. — 44° 25′ s. š., 34° 35′ z. d. — 45° 00′ s. š., 34° 35′ z. d.; Antialtair Seamounts: — 43° 45′ s. š., 22° 50′ z. d. — 43° 45′ s. š., 22° 05′ z. d. — 43° 25′ s. š., 22° 05′ z. d. — 43° 25′ s. š., 22° 50′ z. d. — 43° 45′ s. š., 22° 50′ z. d.; Hatton Bank: — 59° 26′ ′s. š., 14° 30′ z. d. — 59° 12′ s. š., 15° 08′ z. d. — 59° 01′ s. š., 17° 00′ z. d. — 58° 50′ s. š., 17° 38′ z. d. — 58° 30′ s. š., 17° 52′ z. d. — 58° 30′ s. š., 18° 22′ z. d. — 58° 03′ s. š., 18° 22′ z. d. — 58° 03′ s. š., 17° 30′ z. d. — 57° 55′ s. š., 17° 30′ z. d. — 57° 45′ s. š., 19° 15′ z. d. — 58° 30′ s. š., 18° 45′ z. d. — 58° 47′ s. š., 18° 37′ z. d. — 59° 05′ s. š., 17° 32′ z. d. — 59° 16′ s. š., 17° 20′ z. d. — 59° 22′ s. š., 16° 50′ z. d. — 59° 21′ s. š., 15° 40′ z. d.; Severozápadný Rockall: — 57° 00′ s. š., 14° 53′ z. d. — 57° 37′ s. š., 14° 42′ z. d. — 57° 55′ s. š., 14° 24′ z. d. — 58° 15′ s. š., 13° 50′ z. d. — 57° 57′ s. š., 13° 09′ z. d. — 57° 50′ s. š., 13° 14′ z. d. — 57° 57′ s. š., 13° 45′ z. d. — 57° 49′ s. š., 14° 06′ z. d. — 57° 29′ s. š., 14° 19′ z. d. — 57° 22′ s. š., 14° 19′ z. d. — 57° 00′ s. š., 14° 34′ z. d. — 56° 56′ s. š., 14° 36′ z. d. — 56° 56′ s. š., 14° 51′ z. d. — 57° 00′ s. š., 14° 53′ z. d.; Juhozápadný Rockall (Empress of Britain Bank) — 56° 24′ s. š., 15° 37′ z. d. — 56° 21′ s. š., 14° 58′ z. d. — 56° 04′ s. š., 15° 10′ z. d. — 55° 51′ s. š., 15° 37′ z. d. — 56° 10′ s. š., 15° 52′ z. d. — 56° 24′ s. š., 15° 37′ z. d.; Logachev Mound: — 55° 17′ s. š., 16° 10′ z. d. — 55° 33′ s. š., 16° 16′ z. d. — 55° 50′ s. š., 15° 15′ z. d. — 55° 58′ s. š., 15° 05′ z. d. — 55° 54′ s. š., 14° 55′ z. d. — 55° 45′ s. š., 15° 12′ z. d. — 55° 34′ s. š., 15° 07′ z. d. — 55° 17′ s. š., 16° 10′ z. d.; Západný Rockall Mound: — 57° 20′ s. š., 16° 30′ z. d. — 57° 05′ s. š., 15° 58′ z. d. — 56° 21′ s. š., 17° 17′ z. d. — 56° 40′ s. š., 17° 50′ z. d. — 57° 20′ s. š., 16° 30′ z. d.“ f) Vkladá sa tento bod 19a: „19a. Podmienky pre plavidlá tretích krajín loviace makrelu vo vodách ES Na plavidlá tretích krajín, ktoré majú v úmysle loviť makrelu vo vodách ES, sa vzťahujú tieto ustanovenia: a) Plavidlá môžu začať svoj rybársky výjazd až po získaní oprávnenia od príslušného orgánu dotknutého pobrežného členského štátu. Takéto plavidlá prejdú pred vstupom do vôd Spoločenstva jednou z týchto kontrolných oblastí: — obdĺžnik ICES 48 E2 v divízii VIa, — obdĺžnik ICES 50 F1 v divízii IVa, — obdĺžnik ICES 46 F1 v divízii IVa. Pri vstupe do vôd ES kapitán plavidla aspoň štyri hodiny pred vstupom do jednej z kontrolných oblastí kontaktuje stredisko monitorovania rybolovu Spojeného kráľovstva (Edinburgh) e-mailom na túto adresu: ukfcc@scotland.gsi.gov.uk alebo telefonicky (+ 44 1312719700). V oznámení sa uvedie názov, medzinárodný rádiový volací znak a identifikačné písmená a číslo prístavu (PLN) plavidla, celkové množstvo jednotlivých druhov na palube a kontrolná oblasť, cez ktorú plavidlo vstúpi do vôd ES. Plavidlo nezačne loviť, pokiaľ nedostane potvrdenie o prijatí oznámenia a pokyny, či sa má kapitán s plavidlom podrobiť inšpekcii. Každé potvrdenie má špeciálne číslo oprávnenia, ktoré kapitán uchová až do skončenia rybárskeho výjazdu. b) Požiadavky ustanovené v písmene a) sa nevzťahujú na plavidlá, ktoré vstupujú do vôd ES bez úlovku na palube. c) Rybársky výjazd sa považuje za skončený, keď plavidlo opúšťa vody ES alebo vstupuje do prístavu Spoločenstva, v ktorom sa jeho úlovok úplne vyloží. Plavidlá pred opustením vôd ES prejdú jednou z kontrolných oblastí. Pri opúšťaní vôd ES podá kapitán plavidla aspoň dve hodiny vopred stredisku monitorovania rybolovu v Edinburghu oznámenie o vstupe do jednej z kontrolných oblastí e-mailom alebo telefonicky, ako sa ustanovuje v písmene a). V oznámení sa uvedie názov, medzinárodný rádiový volací znak a identifikačné písmená a číslo prístavu (PLN) plavidla, celkové množstvo jednotlivých druhov na palube a kontrolná oblasť, ktorou chce plavidlo prejsť. Plavidlo neopustí kontrolnú oblasť, pokiaľ nedostane potvrdenie o prijatí oznámenia a pokyny, či sa má kapitán s plavidlom podrobiť inšpekcii. Každé potvrdenie má špeciálne číslo oprávnenia, ktoré kapitán uchová, až kým plavidlo neopustí vody ES.“ d) Do prílohy III sa dopĺňajú tieto dodatky: „Dodatok 7 k prílohe III Metodika odberu vzoriek Vzorky sa odoberajú a merajú v súlade s týmito ustanoveniami: — Vzorky sa odoberajú a merajú v úzkej spolupráci s kapitánom rybárskeho plavidla a jeho posádkou. Kapitán a posádka rybárskeho plavidla by sa mali podnecovať k účasti na tomto procese. Mali by sa podnecovať aj k tomu, aby poskytli akékoľvek informácie, ktoré by mohli byť dôležité z hľadiska vymedzenia uzavretej oblasti. — Odhaduje sa celkový úlovok v záťahu. — Vzorka sa odoberie, ak sa odhaduje, že v jednom záťahu je aspoň 300 kg tresky škvrnitej, tresky jednoškvrnej, tresky tmavej a tresky merlang. — Minimálna veľkosť vzorky je 200 kg tresky škvrnitej, tresky jednoškvrnej, tresky tmavej a tresky merlang. — Vzorka sa musí odobrať takým spôsobom, aby odzrkadľovala zloženie úlovku, pokiaľ ide o tieto štyri druhy. — V prípade potreby z dôvodu veľkosti úlovku by sa vzorka mala odobrať na začiatku, v strede a na konci výlovu. — Množstvo mladých jedincov sa vypočíta ako percento pre jednotlivé druhy i pre všetky štyri druhy spolu. — Správa o odbere vzoriek sa riadne vyplní ihneď po zmeraní vzorky. Potom sa zašle pobrežnému štátu.“ „Dodatok 8 k prílohe III